Ki kaam pyrchah aiñ ha ri-loom Jaiñtia wa kiwi ki thaiñ ka jylla – Wyrta
Ki kaam pyrchah aiñ ha ri-loom Jaiñtia wa kiwi ki thaiñ ka jylla
Jowai: Ka yutip wa yoh na ki pulit da ong wa ha ka 7 tarik uni u bnai u Asit Kumar Nath na ka M/s Green Valley Cement Ltd., Nongsning (EJH) da ujor u wa ha kani ka sngi heipor kamwa 10:00 waje i miet da em kamwa 7 ngut ki bru ha ka Mahindra pick-up (ML-04B-1554) da psiah yabor ki cha kani ka karkhana, da maham ki ya kiwa sonteri ya kani ka thaw wei da pynsih ki ya kawi ka CCTV Camera.
Ha ka tarik 8 tarik uni u bnai u Banwarilal Singh da ujor u deiwa ong wa ha kani ka step heipor kamwa 2:30, da em ki damok kiwa pakhot petrol bomb ha M/s Vikash Saw-cum-Veneer Mill Pvt. Ltd., MIDC Area, Umiam (RB).
Ha kani ka jooh ka sngi ka Bibari Boro da ujor ko wa heipor 2:30 nohchariñ ka sngi, da em ki damok kiwa psiah yabor chapoh i yung ko wa em ha Bhagyakul, Laitumkhrah, Shillong wei da tooh ki ya ka poisa wa T. 20,000 wa kawi ka mobile phone.
Ka Sopani Basumatary ha ka 8 tarik da ujor ko wa heipor 1:30 i sngi, ki damok da psiah ki ha i yung yong ka ha Nongkynrih Holy Ground, Laitumkhrah, Shillong wei da tooh ki ya ka poisa wa T. 12,500.
Ha ka 10 tarik uni u bnai ka Aman Shahni da ujor ko wa em ki damok da psiah ki hei dukan yong ka iwa em ha Barik (Lamonte Enterprise), Shillong wei da tooh ki ya kawi ka laptop, kawi ka mobile phone, i ksiar wa ka poisa T. 2,000.
Ha ka 11 tarik uni u bnai heiyatoh wa i chah dat u Onkarol Lyngdoh ha ka 21 Duyatra 2018 da ki bru na Bangladesh najan ka Lafarge Cement Factory (EKH) hadooh wada wiar wa ka thuk-thuk u (ML-05H-7136) heiwa da register ya ka case ha Mawsynram PS. Hawa pynman ya ka takit da chem wa u Onkarol Lyngdoh da ujor thok u (false FIR) heiyatoh wa ini wei da chem wa da dai u ya kani ka thuk-thuk u cha uwi uwa na Bangladesh uwa tip kam u Tom Sangma.
Chah kem u pulit ka 3rd MLP Bn wa i lakhit wa ....
U ieh noh u MM Danggo ya ka kaam MLA na Raniko....